
A DNS szerepe a nyomozásban, különös tekintettel Horák Nóra gyilkosának felkutatásában

 A Tudományos dolgozatom témája, mint, az a címében is már megmutatkozik a DNS szerepe a nyomozásban, melynek ismertetésére, a Kiskunlacházán, 2008. november 23-án elkövetett emberölést kívánom bemutatni.
Választásom azért eset a kiskorú Horák Nóra ügyének részletezésére, mert egyszerre ismerhető meg a nyomozás során elvégezendő feladatok, jelen esetben az emberölés bűncselekmény felderítésének speciális teendői, és a hátrahagyott anyagmaradványok által történő elkövető kilétének felderítése.
Az eddigi tanulmányaim során megismerhettem az eljárás elméleti részeit, azonban ezen ügy ismertetése kapcsán egy kissé részesévé is válhattam a nyomozás lefolytatásának. Megismerhettem, hogy milyen nyomok alapján tudott elindulni ezen emberölés során a nyomozó hatóság, milyen elsődleges intézkedéseket kellett elvégeznie, és hogyan volt arra módja, hogy egy „aprócska” anyag az elkövető testéről, valamint testéből elvezessen a személyéhez.
Munkám megírása alatt számottevő információra tehettem szert, több könyvet, szakértői alkotást, jogszabályt boncolgattam a helyszíni szemléről, halottszemléről, tanúkutatásról, adatgyűjtés elemzéséről, valamint egy genetikus szakértő közreműködését is segítségül kértem, hogy mélyebb rálátást nyerhessek a DNS szerkezetére, alkalmazhatóságára, felhasználásának módjára.
A tudomány fejletlensége miatt ezernyi ártatlan ember vesztette életét a halálbüntetések következtében, ami ezen azonosítás hasznosításával mára már elkerülhetőnek tűnik.
A nyomozásra való rálátásra az eljárt ügyész úrtól kaptam segítséget.
A rezümémet a következő idézettel kívánom zárni.
„A legnagyobb mértékben szégyenletes az, hogy ez értelmes lélek oly istenien megépített házban lakozik, mint a test, és teljesen ismeretlen előtte annak pompás szerkezete. „ (Robert Boyle)



